
CRUCILE DE PE MUNTELE PIETROSU 


£ e la finele lunii Mai 1934 ne găseam în tabăra de pe Rarău 
ram optzeci de legionari, la clădirea «Casei de odihnă pentru 
bolnavi». 

Lucram sub conducerea Căpitanului, după un plan stabilit de 
el, care ne împărţise în echipe pentru şantier, pentru hârne, pentru 
piatră, etc. 

In mod obişnuit, de Sâmbătă după orele douăsprezece, uneori 
şi mai degrabă, până Luni dimineaţă erain liberi. Fiecare indivi¬ 
dual îşi vedea de curăţenie, se retrăgea pentru meditaţie, lua parte 
la slujbele dela Schit, îşi complecta educaţia pe urma învăţăminte¬ 
lor şi istorisirilor din pauzele în cursul lucrului; iar spre seară 
apăream toţi le şedinţă comună. 

Intr’o astfel de după-amiază ni s‘a spus că a doua zi în zori să 
ne adunăm în ograda Schitului Rarău, rămânând pe loc acei desem¬ 
naţi cu serviciile curente, după rânduiala taberei. 

Astfel în dimineaţa din ziua următoare. Duminecă, ne-am deştep¬ 
tat la glasul prelung al unui corn, ce s’a repetat de câteva ori în unde 
cu ecouri multiple între acele trei înălţimi din preajma Schitului, 
îmbrăcate din talpă până în creştet în verdele bradului serafic. In 
mai puţin de 15 minute stăm în faţa Căpitanului. Era tocmai timpul 
când noaptea se găsea pe picior de plecare şi ziua era gata să-şi 
facă intrarea. 

Fără nici o vorbă, plecăm după el şi, trecând de poartă, luăm pas 
de fugă spre satul Chirii. Ajunşi în vale, continuăm încetinel şi respi¬ 
răm adânc. Simţeam cum toată răcoarea munţilor se lăsase ca o bine¬ 
cuvântare peste noi. De pe pârâul Chirii ceaţa se ridică în pale 
uriaşe. Din depărtări începe să ne mângâe câteva raze, săgeţi de 
aur, ale soarelui înfundat după creste de munţi. 

Suntem la malul Bistriţei. E rece. Valurile de apă bulbucesc, 
când mai zgomotos, când mai domol, alungându-se unele pe altele 
într’o goană neregulată. 

Apucăm la stânga spre satul Crucea. 

Despre ce avea să fie în dimineaţa aceasta, ştiau numai câţiva. 
Un meşter lemnar din sat ne-a fost lucrat în cursul săptămânii nouă 
cruci destinate să cinstească memoria celor căzuţi în prigoana din 
1933-1934. Una dintre ele, de aceeaşi formă, era mai mare. mai 
grea, întru amintirea lui Sterie Ciumeti ; celelalte toate la fel. 

De Sâmbătă seara au fost trecute peste apă şi ne aşteptau la 
poalele muntelui Pietrosu, în vârful căruia aveam să le aşezăm ca 
să dăinuiască acolo, în singurătatea misterioasă a naturii, semn de 
pătimire creştină. 

La locul vadului întâlnim pe cei doi ţărani din Crucea, cari fu¬ 
seseră tocmiţi din vreme, să ne fie călăuză spre culme. Bistriţa 
venise mare peste noapte, şi era lată; noi mulţi şi o singură luntre, 
lucrată destul de primitiv din trunchiul unui brad voinic. 

Căpitanul judecând situaţia, a socotit că pierdem mult timp ca 
să trecem pe rând, câte trei sau chiar cinci odată: apoi e mare 
nesiguranţă, şi primejdie. Atunci ne-a sfătuit să ne luăm de mâini 
şi să formăm un lanţ; el se aşează în cap, avându-1 la dreapta pe 
studentul Alexandru Morariu, iar Radu Mironovici face încheierea, 
ultima verigă. îmbrăcaţi cum ne găseam şi prinşi voiniceşte unul 
de altul intrăm în apă cu faţa spre valuri şi bâjbâind fundul cu 
picioarele, ieşim teferi pe malul drept după câteva minute bune. Cei 
doi ţărani au trecut cu luntrea, pe care a înapoit-o la locul ei un 
al treilea, care se întâmplase să fie pe acolo. 

în bătaia soarelui ce se ridica dintre vârfuri de munţi, ne-am 
stors hainele şi ne-am uşurat bocancii de apă, cât s*a putut, odihnin- 
du-ne apoi un pic pe pajiştea verde dintre râu şi munte. 

După acest scurt popas, ajungem să luăm crucile în spate şi 
muntele Pietrosu în piept. 

Cei peste şasezeci de legionari, urmând călăuzele, se înşiruie într'o 
tăcere desăvârşită pe singura cărare cu foarte puţine ocolişuri ce 
urcă în pripor chiar de jos. 

Crucile le ducem cu schimbul; cea mare o mişcăm încet, câte 
doi sau trei, după putere. înlocuitorii sar la datorie din sfert în 
sfert de oră; şi chiar mai degrabă, unde este nevoie. 

Soarele începe să ardă cu toată puterea. Brazii ce ne acopăr pe 
ici şi colo cu umbra lor încep să se rărească, şi după un timp ră¬ 
mân în urmă. Nici o adiere de vânt. Piatra pe care călcăm e fier¬ 
binte. Căldura ne stoarce broboane de sudori. înaintarea e tot mai 
anevoioasă. în faţa noastră numai tufe şi arbuşti; iar din loc în 
loc dăm peste câte un brad izolat trântit la pământ, care a rezistat 
cândva cu fălnicie multor furtuni în rariştea de pe coastă. Pe cale 
izvoare nu sunt; decât unul aproape de vârf. sărac şi neîngrijit. 

După trecere de vreme grea am ajuns la el. Poposim între acei 
câţiva copăcei slăbănogi, răsăriţi dintre pietrele ce le servesc mai 
mult de razim decât de hrană. Din apa izvorului abia avem cu ce 
să ne umezim gurile arse de căldură şi de oboseală. împrăştiaţi 
cum ne-am pomenit, căutăm o palmă de umbră şi ne întindem pe 
povârnişul muntelui cu faţa în sus şi, la propunerea Căpitanului, cu 
capul la vale, ca să se odihnească picioarele ce mai aveau mult de 
străbătut. 

După o jumătate de oră suntem din nou în mişcare. Cărarea 
devine din ce în ce mai nevăzută până dispare cu totul. Panta s*a 
priporit deabinelea şi vârful Pietrosului ne amăgeşte că este pe- 
aproape. înspre el apucăm fiecare pe unde se poate, prin sihlă şi 
ierbărie până la brâu sau peste covorul de muşchi, în care scapi 
picioarele până la genunchi, depăşind cu anevoie bolovanii colţu- 
roşi, unul câte unul. 

Pe această distanţă, dela izvor în sus. Căpitanul ia în spate 
crucea mare; Radu Mironovici, Nicoleta Nicolicescu şi alţi câţiva 
crucile mici. Cei mulţi înaintează cu desaga gândurilor. Fiecare pas 
e un efort. 

Din întâmplare sunt în urma Căpitanului, la câţiva paşi. Pot 
să-l privesc din apropiere, uitându-mă şi în jos pe unde să-mi 
sprijin picioarele. Era obosit cum eram toţi. Mişcându-ne în sus, 
uităm de măreţia cadrului. Se făcea că şi noi dispăruserăm cu to¬ 
tul, rămânând el singur, omul cu crucea în spate ce-o poartă pe a 
Neamului întreg. 

0 privelişte unică în viaţă, care te cutremură, te luminează, te 
transformă. 

Dela un timp, la unul din popasurile dese şi scurte, cineva se 
apropie şi-i cere pardesiul ca să-i mai uşureze mersul, dar el con¬ 
tinuă fără cel mai mic gest cu capul aplecat în jos şi îndreptat 
spre stânga. Tăcerea e complectă. 

Figura lui de bronz, chipul suprauman învăluit în fiorii trăirilor 
adânci mi-a rămas întipărit ca o icoană de legendă. Părul umed de 
sudoare i-a căzut în desordine peste fruntea înrourată. Albastrul 
cerului din ochi s’a înourat. Faţa suptă de-o mare durere, mai arsă 
sub dogoarea soarelui din acea dimineaţă, era numai apă. Trupul 
întreg i s’a încovoiat sub povara din spate şi de mersul greu pe 
povârniş. 

Căpitanul urca spre vârf cu gândurile şi suferinţa lui. cu tot 
trecutul brăzdat de-o voinţă de fier, cu întreg viitorul din faţă. 
descifrând poate în sinea sa când ura nepotolită a duşmanilor, când 
dragostea în creştere a Neamului. Urca în aceste momente el singur, 
sub privirile care-i întovărăşeau discret din toate părţile în linişte» 
maiestoasă de acolo. 

Ce semn a stat în preajmă, gândind să ia această iniţiativă, 
dincolo de închinare în faţa morţilor? Ce viziune i-a fulgerat mintea, 
acea minte aşezată, echilibrată, genială? A fost drum de lumină 
sau întunerec de noapte? 

Au fost necazurile îngrămădite din prigoanele de ieri? S’a ivit 
grija pentru ce va urma de acum înainte? A văzut un moment zo¬ 
rile biruinţei? A intuit o clipă urgia duşmană deslăntuită cu furie 
nebună? Şi-a dat seama că ar putea să înfrunte şi procedcie de 
justiţie mascată? A simţit tăria durerilor din teroarea ce avea să 
fie drămuită cu cinism de brute şi inconştienţi prin închisorile Jila¬ 
vei, Doftanei, Râmnicului?... 

In anii lui puţini n’a încetat să predice, să facă bine, să ne 
pilduiască cu blândeţe şi seninătate; să ne înveţe cum se apără o 
credinţă, odată răsărită din sămânţa bună a sămănătorului; să ne 
arate cum se proiectează forţa ei; să ne îndemne la perseverare pe 
drumul către biruinţă, ce nu oricui îi este dat s’o vadă; pentru- 
că nimeni nu s’a născut ca să trăiască un număr nu ştiu cât de ani, 
cum spune Ion I. Moţa sau «neputând învinge în viaţă fiind, vom 
învinge murind», anticipează Căpitanul... 

Suntem sus, sub mantia azurie şi curată a eternităţii, pe tăpşanul 
cu pietre desfăcute de vremea de milenii din stâncile ce vor fi 
format vârful uriaş al Pietrosului. Perspectiva, minune de frumoasă, 
se pierde la depărtări într’o ceaţă albită de fierbinţeala soarelui. 
Răcoarea dela înălţime şi undele plăcute ale unui vânt pribeag ne 
usucă feţele îmbrobonate şi ne svântează trupurile umede. 

După aşezarea crucilor urmează un program scurt, ce se termină, 
într’o atmosferă de emoţie generală, cu imnul legionarilor căzuţi. 

Aşa s’a împlinit în acea zi un act măreţ, pornit din gândul 
pentru frumos, pe calea grea a adevărului, spre împlinirea binelui. 

Poate, ca manifestare, ca formă, să pară un fapt divers, dar 
pe traiectoria vieţii Căpitanului, a Mişcării Legionare, a tragediei 
de azi a Neamului românesc, această zi, a crucilor purtate din satul 
Crucea de pe Bistriţa până în vârf de munte, este de-o profundă 
semnificaţie prin tot ce s’a întâmplat. 

* * * 

Acele nouă cruci înfipte cu nădejde între pietrele din vârful 
Pietrosului, pe unde foarte rar calcă picior de om, le-am găsit 
sfărmate încă în acea toamnă. Din informaţii dela ciobani şi ţărani, 
lucrători la pădure, jandannii stăpânirii au trecut pe acolo cu 
ordin să le dărâme; şi le-au- dărâmat. 

Ion Herghelegiu, avocat şi şeful partidului «Totul pentru Ţară» 
din judeţul Neamţ, a lucrat altele într’un atelier din Piatra, mai 
mari, mai solide, mai frumoase. Le-a transportat şi le-a urcat cu 

.«ama cu patru boi pe alt versant al muntelui. Sus au muncit două 
zile o echipă de legionari pietrcni şi ţărani din vecinătate. Le-au 
îngropat adânc între pietre şi le-au rezemat cu toată grija, ca să 
inspire respect chiar şi omului fără Dumnezeu. Dar acesta n'a avut 
inimă nici de data aceasta. A trimis iarăşi jandarmii ca să le taie; 
şi le-au tăiat; cum au procedat şi prin alte regiuni cu troiţele dela 
margine de drum; su acea lucrată în lemn de stejar, un monument 
'le artă dela Mănăstirea Putna, aşezată, din precauţie ca să nu fie 
batjocorită, în grădina particulară a unui ţăran, pe drum spre Mor¬ 
mântul lui Ştefan cel Mare; cum au distrus crucea din Grădina Pu- 
blică dela Cernăuţi, lucrată în piatră şi ridicată în amintirea studen¬ 
tului Gheorghe Gligor de intelectualii, studenţii şi muncitorii cer- 
năuţem prin râvna neobosită a profesorului Constantin Ţopa. 

* * * 

Faptul din acea Duminecă de Mai 1934 ne apropie în mod 
imperativ de data când s’a petrecut moartea năprasnică, ce curând 
va împlini un pătrar de veac. Gândul se încumetă să facă legătura 
între lumina de atunci şi noaptea cu ceaţă, în care s'a prelins sângele 
morţii pentru \iaţa cea fără de sfârşit; şi precum ea ne-a zguduit 
pe noi, va înfiora şi generaţiile viitoare cât timp va fi să lucească 
steaua învăţăturii legionare. 

Dacă nedreaptă a fost prigoana contra Căpitanului, începând 
din anul 1919; dacă satanică a fost înscenarea cu arestarea si cu 
acele două condamnări fără nici o bază juridică din primăvara 
anului 1938; apoi oribilă este plăsmuirea de către forţele oculte 
a planului de a-i curma firul vieţii într’un mod atât de crud şi 
hoţesc. însăşi organele oficiale ale Statului au fost poruncite cu 
execuţia bestială, din ordinul guvernului asasin. în înţelegere, cu 
aprobarea şi sub protecţia acelui tiran şi om stricat, care a fost din 
nenorocire rege al României. 


^ * 

PE CĂILE ÎNTUNECOASE DE ASTĂZI 


«Bate vântul peste ape. 

Trece timpul greu... 

Noi mereu te plângem»... Căpitane. 

Iar tu, viu mereu în inima şi gândurile noastre, 
ne îndrumezi, ca şi altădată, oră de oră. pe căile întunecoase 
de astăzi, ca să nu ne rătăcim, să nu ne pierdem... 


Cu lacrimile noastre vărsate din acel ceas. când ni s'a comunicat 
fărădelegea săvârşită asupra trupului tău frumos, ne strecurăm 
prin lume nu cu slăbiciune, nici cu resemnare ci cu hotărârea 
dintâi şi cu focul credinţei deapururi. 

înfruntăm la nesfârşit atacurile din toate părţile ale mişeilor 
date contra fundamentului spiritual al Neamului, ce l-ai întărit şi 
înălţat prin lupta ta de erou şi moartea ta de martir. 

Lucrarea ce-şi are pornirea în pădurea Dobrina din codrul 
Tigheciului, continuată pe tot cuprinsul ţării pentru setea de drepta¬ 
te, n a avut nicidecum caracterul de revoluţie în sensul răsturnării 

ordinei în stat, precum ţi-au calificat-o duşmanii; pentrucă de la 
nimeni şi de nicăieri nu ne-am însuşit vreo teclinică revoluţionară; 
pentrucă tu, Căpitane, ai urmărit numai acea «mare înoire sufle¬ 
tească», acea măreaţă «revoluţie spirituală a poporului întreg». 

Ne-ai învăţat că «biruinţa pe care noi o aşteptăm este atât de 
mare, atât de luminoasă, încât niciodată nu vom admite ca ea să 
fie înlocuită cu o biruinţă ieftină şi trecătoare născută din complot 
sau lovitură de stat; pentrucă Mişcarea Legionară nu poate birui 
decât odată cu desăvârşirea unui proces de conştiinţă a Naţiunei 
române». 

«Când acest proces va cuprinde pe majoritatea Românilor şi 
se va desăvârşi, biruinţa va veni atunci automat, fără comploturi 
şi fără lovituri de stat.» 

Plecând dela această statornicire a unui principiu de fond, 
ne-ai îndemnat întotdeauna la linişte, la respectul legilor, la purtare 
amabilă cu autorităţile, precum a spus şi Isus Christos, «să dăm 
Cezarului ce sunt ale Cezarului şi lui Dumnezeu ce sunt ale lui 
Dumnezeu». 

Iar, «dacă am fi noi sau familiile noastre bruscaţi sau maltra¬ 
taţi cu calm şi seninătate să spunem: «Doamne, pentru biruinţa 
Legiunii învredniceşte-ne şi pe noi de orice suferinţă şi de o 
moarte ca a lui Moţa şi Marin». 

Ne -ai fost. Căpitane, pildă şi îndrumător, ne-ai fost prieten şi 
învăţător, ne-ai apreciat lucrările şi nc-ai dojenit greşelile. Ai fost 
nădejdea Neamului Românesc. 

Dar tâlharilor nu le-ai fost pe plac; au văzut ce mare piedică 
le stai în calea hoţiilor, a necinstei şi a nelegiurii lor. Atunci s'au 
aşezat la pândă. Ascunşi de lume au ţinut sfaturi prin subterane 
şi alcovuri, au ţesut intrigi, au lansat calomnii; în cele din urmă 
au hotărît să te prindă. Slugile lor te-au urmărit; ele te-au prins 
şi te-au predat legat chiar înspre săptămâna patimilor. De aci 
înainte ei vin cu falsificări şi cu aţâţarea spiritelor; începe teroarea; 
se face judecarea unui simulacru de proces; te condamnă fără 
uici un temei, fie el cât de neînsemnat. Pentru toţi legionarii se 
deschid porţile lagărelor. In inima acestora şi în inima celor 

fără număr nelegionari s*a strecurat din momentul întemniţării 
tale grija că nu le vei mai scăpa din mâini, că te vor ascunde ca pe 
o pradă de mare preţ sub toate lacătele orânduite, că te vor ţine 
chezăşie, te vor umili, te vor tortura... 

Cu cât trecea timpul aceste presupuneri ni se întăreau şi amin¬ 
tirea acelei zile, cu patru ani în urmă. când ai purtat crucea spre 
vârful Pietrosului, revenea tot mai mult. De aceea toată strădania 
noastră, a celor din lagărele dela Dragomirna, Bistriţa. Miercurea 
Ciucului şi Vaslui a fost să te cruţăm, să te apărăm în mod indirect 
prin comportamentul nostru, să nu provocăm, să suferim şi aminte 
să ne fie Moţa şi Marin. 

Nu cunoşteam atunci consemnul de linişte dat de tine. Căpitane. 
Dar instinctul pentru situaţia creată de tâlhari şi sentimentul răs¬ 
punderii ne povăţuiau să nu le dăm prilej de răzbunare, să n‘aibă 
nici un motiv pentru moartea ce ţi-o pregăteau în taină. Sau... Cine 
ştie?... Gândul ne purta în iluzia că şi tâlharului celui mai crunt 
ar putea să-i vie pe neaşteptate, o clipă, luciditatea, momentul 
raţiunei normale, privind albul de crin al nevinovăţiei. 

Dacă în generai ne-am menţinut în ordine cu toate provocările 
ticluite de temniceri la poruncă de sus, s’au făcut şi greşeli în 
lagăre, dar mai ales în afară. Le mărturisim şi ne căim. 

In ceasurile de plâns şi rugăciune te implorăm. Căpitane, să 
nu-ţi întorci faţa dela noi ci priveşte-ne starea în care ne găsim: 
împrăştiaţi pe toată faţa pământului sau în Ţară scrâşnind sub 
cnutul ucigător al duşmanului, pus în slujba cotropitorului. 

Vezi-ne felul cum umblăm şi duhul în care trăim. 

Priveşte şi ne judecă cu acea obiectivitate, care ţi-a întovă¬ 
răşit lumina credinţei în drumul vieţii. 

Caută dacă suntem pe linia ce ai trasat-o, când ne-ai lăsat şi 
cuvânt, că nici duşmanului să nu-i facem vreo nedeptate. 

Judecă-ne cu «dragostea aplicată, ce însemnează, cum ai spus. 
pace în suflete, în societate, în lume». 

Ai suferit prigoane, ai purtat crucea, ai îndurat martiriu, ne 
eşti Căpitan. Condamnă sau absolvă, căci noi nu putem fi încă 
judecători în propria noastră cauză. 

Vasile Iasinschi 

13 Septembrie 1962. 

